
נוסח הודעה בדבר כוונה להתקשרות עם ספק כספק יחיד 

משרד החינוך מעוניין להתקשר עם מכון ויצמן למדע  מס' ספק: 520016858 לצורך ביצוע תוכנית   פיתוח סביבת ניהול למידה ממוחשבת בביולוגיה בעברית  ותרגומה והתאמתה לערבית.


מטרת  התוכנית
פיתוח סביבת ניהול למידה ממוחשבת בביולוגיה בעברית  ותרגומה והתאמתה לערבית, על מנת להתאימם לשינויים שעליהם הוחלט בתכנית הלימודים החדשה בביולוגיה (אוגוסט 2015) עבור החטיבה העליונה, כחלק מתכנית הלמידה המשמעותית. 

פירוט התוכנית:
פיתוח סביבת ניהול למידה ממוחשבת בביולוגיה אשר תספק אמצעים ממוחשבים ומגוונים ליצירת קישורים בין רמות ארגון בביולוגיה. המערכת תקשר לחומרי הלמידה הקיימים בנושאים אלו ותעשה שימוש בסביבות למידה ממוחשבות בביולוגיה שפותחו בעבר במחלקה להוראת המדעים במכון ויצמן ותפתח אמצעים חדשים ליצירת הקישורים הדרושים. החומרים מיועדים לתלמידי ביולוגיה 5 יח"ל הלומדים בכיתות י"א-י"ב. 



היקף פעילות מתוכנן
בסך הכל הסביבה שתפותח תכיל 3 סיפורי מסגרת, כל אחד מלווה ב-4-7 פעילויות במודל. ובסה"כ הסביבה תכיל בין 12-21 פעילויות במודל.

תקופת ההתקשרות המתוכננת: 1.12.2017 – 30.11.2019 
עלות: 500,000 ₪ 

· ככל שהמציע הוא גוף משפטי מאוגד עליו להיות רשום ברשם רשמי, על הגוף המציע להיות עוסק מורשה/מלכ"ר. על הגוף המציע לנהל ספרי חשבונות כחוק. אם הגוף המציע הינו עמותה/חברה לתועלת הציבור עליו להיות בעל אישור על ניהול תקין תקף מטעם רשם העמותות או רשם התאגידים.

לגבי התקשרות עם ספק יחיד -   חוות דעת של מנהל היחידה, ד"ר גילמור קשת על עובדת היות הספק – ספק יחיד

במסגרת מאמצים להטמעת תוכנית הלימודים החדשה להוראת הביולוגיה בחטיבה העליונה וכחלק מתכנית הלמידה המשמעותית, קיים צורך בפיתוח סביבת ניהול למידה ממוחשבת בביולוגיה אשר תספק אמצעים ממוחשבים ומגוונים ליצירת קישורים בין רמות ארגון בביולוגיה. המערכת תקשר לחומרי הלמידה הקיימים בנושאים אלו ותעשה שימוש בסביבות למידה ממוחשבות בביולוגיה שפותחו בעבר במחלקה להוראת המדעים במכון ויצמן ותפתח אמצעים חדשים ליצירת הקישורים הדרושים. החומרים שעליהם תתבסס סביבת הלמידה פותחו במסגרת מרכז המורים לביולוגיה במימון המשרד, אשר נמצא במכון ויצמן בצמוד למחלקה להוראת המדעים. שכתוב חומרי לימוד ל- 5 יח"ל לבגרות וחומרי ליבה מהווים בסיס לנושאי העמקה והתאמתם לחידושים במחקר האקדמי ולידע המדעי שנצבר במהלך השנים ניתן לביצוע רק במסגרת אקדמית מחקרית.

עם סגירת מל"מ אוניברסיטת ירושלים מכון ויצמן כיום הוא המוסד האקדמי היחיד שלו יש צוותים לפיתוח חומרי לימוד בביולוגיה לחט"ע. 
לצוות במחלקה להוראת המדעים במכון ויצמן למדע ניסיון רב בפיתוח חומרי למידה וגישות הוראה והערכה, לכלל התלמידים. פיתוח החומרים לווה תמיד בפיתוח גישות הוראה ודרכי הערכה, ובהשתלמויות מורים לצורך הטמעת חומרי הלמידה. הפיתוח לווה גם בהערכה  ובמחקר. 
ככל שיש למאן דהוא השגות על האמור במודעה זו עליו להעלותן בכתב במענה לפניה זו. 

